Եթե Արևմուտքը ինչ-որ մեկին դրախտային կյանք տալ է ուզում, ապա միայն իրեն: Չհասցրեց նա դեռ անայցագրային ռեժիմ տրամադրել ետխորհրդային մյուս երկրին՝ Ուկրաինային, երբ արևմտյան քաղաքականները լրջորեն մտածում են այն չեղարկելու մասին: Ուկրաինայի հարևան Լեհաստանում արձանագրվել է տեղացի բնակիչների հարձակում՝ ուկրանացիների վրա: Ամեն ինչից դատելով՝ Արևմուտքն արդեն հասավ իր հիմնական նպատակներին Ուկրաինայում և Վրաստանում, այլապես ինչպե՞ս բացատրել Վրաստանին տրամադրվող ֆինանսական օգնության մի քանի անգամյա կրճատումը: Անկանխատեսելի Թրամփն այդ ուղղությամբ իր խոստումները կատարում է, և այն, որ այդ գործընթացն ամենայն հավանականությամբ կշարունակվի, մեծ կասկածներ չի առաջացնում: